|  |  |
| --- | --- |
| **RE-PAS**  **základné informácie** |  |
| **„RE-PAS – rekvalifikácia ako príležitosť k spolupráci uchádzačov o zamestnanie, úradov práce, sociálnych vecí a rodiny a vzdelávacích inštitúcií“ s cieľom zvýšiť predpoklady uchádzačov o zamestnanie na uplatnenie sa na trhu práce.** | |
| **Rekvalifikácia** **je príprava uchádzača o zamestnanie na uplatnenie sa na trhu práce s cieľom nadobudnutia vedomostí, schopností a zručností vo vzdelávacom (rekvalifikačnom) kurze**, ktorý zrealizuje poskytovateľ rekvalifikácie, ktorého si vybral uchádzač o zamestnanie. Úrad práce, sociálnych vecí a rodiny pre uchádzača o zamestnanie rekvalifikáciu nevyhľadáva a ani nezabezpečuje komunikáciu s poskytovateľom rekvalifikácie.  **RE-PAS je potvrdením, že úrad práce, sociálnych vecí a rodiny poskytne uchádzačovi o zamestnanie príspevok na rekvalifikáciu, ktorú zrealizuje poskytovateľ rekvalifikácie.**  Rekvalifikáciu je možné absolvovať len na území Slovenskej republiky. Poskytovateľ rekvalifikácie bude akceptovaný len v prípade, ak preukáže, že má vydanú akreditáciu/osvedčenie/oprávnenie na vzdelávací program v zmysle legislatívy platnej na území SR alebo má vydané súhlasné stanovisko sektorovej rady alebo stavovskej organizácie alebo profesijnej organizácie.  Akreditácia/osvedčenie/oprávnenie/súhlasné stanovisko sektorovej rady alebo stavovskej organizácie alebo profesijnej organizácie sa nevyžaduje v prípade realizovania vzdelávacieho (rekvalifikačného) kurzu zameraného na rozvoj komunikačných, počítačových, manažérskych, sociálnych, podnikateľských, jazykových kompetencií a na získanie praktických skúseností.  Pri vzdelávacích (rekvalifikačných) kurzoch, na ktoré sa nevyžaduje akreditácia/osvedčenie/oprávnenie/súhlasné stanovisko sektorovej rady alebo stavovskej organizácie alebo profesijnej organizácie, bude poskytovateľ rekvalifikácie akceptovaný len v prípade, ak preukáže, že má oprávnenie na vykonávanie vzdelávania dospelých alebo obdobných služieb, ktoré vzdelávanie uchádzača o zamestnanie zahŕňajú, vydaným v zmysle osobitných predpisov (napr. zákon č. 455/1991 Zb. Živnostenský zákon v znení neskorších predpisov). | |
| **RE-PAS umožňuje uchádzačom o zamestnanie evidovaným na úrade práce, sociálnych vecí a rodiny:**   * **rozšíriť alebo úplne zmeniť svoje profesijné zameranie** prostredníctvom absolvovania rekvalifikácie, * **zvoliť si rekvalifikáciu a poskytovateľa rekvalifikácie** podľa vlastného výberu, * požiadať úrad práce, sociálnych vecí a rodiny o**poskytnutie príspevku na rekvalifikáciu.** | |
| **Informácie pre uchádzača o zamestnanie k možnosti získať príspevok na rekvalifikáciu** | |
| **Pred rekvalifikáciou** | |
| * **Uchádzač o zamestnanie si vyberie rekvalifikačný kurz**, o ktorý má záujem. Nárok na príspevok na rekvalifikáciu má iba ten uchádzač o zamestnanie, ktorému za posledných 5 rokov nebol uhradený cez úrad práce, sociálnych vecí a rodiny príspevok na rekvalifikáciu alebo vzdelávanie s tým istým alebo veľmi podobným zameraním, o ktoré má teraz záujem. * Uchádzač o zamestnanie môže **v procese výberu rekvalifikácie osloviť viacerých poskytovateľov rekvalifikácie** a **zistiť si základné informácie o ponúkaných rekvalifikáciách** – napr. či poskytovateľ ponúka požadovaný typ rekvalifikácie, cenu rekvalifikácie, rozsah a obsah rekvalifikácie, predpokladaný termín rekvalifikácie atď.). Na základe zistených informácií si **uchádzač o zamestnanie sám vyberie konkrétneho poskytovateľa rekvalifikácie, ktorý realizuje rekvalifikáciu, ktorá vyhovuje požiadavkám uchádzača o zamestnanie.** * Následne si **uchádzač o zamestnanie podá na príslušnom úrade práce, sociálnych vecí a rodiny, kde je evidovaný, požiadavku na vybranú rekvalifikáciu na predpísanom formulári v dostatočnom časovom predstihu s ohľadom na predpokladaný začiatok rekvalifikácie.** * Požiadavka na vybranú rekvalifikáciu má dve hlavné časti:   + **časť A** – **Požiadavka uchádzača o zamestnanie na rekvalifikáciu**, ktorú vyplní uchádzač o zamestnanie,   + **časť B** – **Potvrdenie poskytovateľa požadovanej rekvalifikácie**, ktoré na žiadosť uchádzača o zamestnanie vyplní a potvrdí vybraný poskytovateľ rekvalifikácie,   + súčasťou požiadavky je **príloha „Vyhlásenie“,** ktorú vyplní uchádzač o zamestnanie. * Keďže na príspevok na rekvalifikáciu nie je právny nárok, **úrad práce, sociálnych vecí a rodiny požiadavku na rekvalifikáciu zhodnotí** a **schváli alebo neschváli ju. Každá požiadavka je posudzovaná individuálne s ohľadom na dodržanie stanovených podmienok a s prihliadnutím na regionálny a finančný aspekt.** * Úrad práce, sociálnych vecí a rodiny nepodporuje vzdelávacie (rekvalifikačné) kurzy zamerané na špecializované manažérske kompetencie a projektové riadenie, rozvoj komunikačných a sociálnych zručností, vodičské oprávnenie typu B a vzdelávacie (rekvalifikačné) kurzy realizované dištančnou formou. Úrad práce, sociálnych vecí a rodiny taktiež nepodporí absolvovanie rekvalifikácie u uchádzačov o zamestnanie, ktorí sú zároveň študentmi vysokej školy formou externého štúdia. * Ak úrad práce, sociálnych vecí a rodiny požiadavku na rekvalifikáciu **schváli, uzatvorí s uchádzačom o zamestnanie dohodu o poskytnutí príspevku na rekvalifikáciu a vystaví RE-PAS,** ktorý je **potvrdením, že po splnení všetkých podmienok úrad práce, sociálnych vecí a rodiny uhradí uchádzačovi o zamestnanie príspevok na rekvalifikáciu v hodnote kurzovného** uvedeného v potvrdení poskytovateľa rekvalifikácie. Súčasťou príspevku na rekvalifikáciu nie je úhrada výdavkov na cestovné, stravovanie a ubytovanie uchádzača o zamestnanie v zmysle zákona č. 283/2002 Z. z. o cestovných náhradách v znení neskorších predpisov, ani žiadne ďalšie výdavky vynaložené uchádzačom na rekvalifikáciu. * **Bez uzatvorenia dohody o poskytnutí príspevku na rekvalifikáciu nie je možné príspevok na rekvalifikáciu uchádzačovi o zamestnanie poskytnúť.** | |
| **Počas rekvalifikácie** | |
| * Uchádzač o zamestnanie je povinný **nastúpiť na rekvalifikáciu v termíne, ktorý si dohodol s poskytovateľom rekvalifikácie.** * Ak rekvalifikácia nezačne do 60 kalendárnych dní od vystavenia potvrdenia poskytovateľa rekvalifikácie, RE-PAS stratí platnosť a úrad práce, sociálnych vecí a rodiny príspevok na rekvalifikáciu uchádzačovi o zamestnanie neposkytne. * Uchádzač o zamestnanie je povinný **úspešne absolvovať rekvalifikáciu v celom rozsahu**. | |
| **Po rekvalifikácii** | |
| * **Uchádzač o zamestnanie je povinný do 15 kalendárnych dní po úspešnom ukončení rekvalifikácie doručiť do podateľne** úradu práce, sociálnych vecí a rodiny alebo na oddelenie poradenstva a vzdelávania:   + **doklad preukazujúci absolvovanie rekvalifikácie**,   + **faktúru,**   + **žiadosť o úhradu** príspevku na rekvalifikáciu,   + **splnomocnenie** k úhrade príspevku na rekvalifikáciu poskytovateľovi rekvalifikácie. * **Úrad práce, sociálnych vecí a rodiny na základe splnomocnenia** od uchádzača o zamestnanie **uhradí priamo** poskytovateľovi rekvalifikácie **príspevok za absolvovanú rekvalifikáciu** len v prípade, **ak uchádzač o zamestnanie:**   + **nebude** počas trvania rekvalifikácie **vyradený z evidencie uchádzačov o zamestnanie pre nespoluprácu**,   + **úspešne ukončí rekvalifikáciu,**   + predloží úradu práce, sociálnych vecí a rodiny požadované doklady v stanovenom termíne. * Úrad práce, sociálnych vecí a rodiny **uhradí príspevok na rekvalifikáciu** **v alikvotnej výške** za absolvovanú časť rekvalifikácie len v prípade:   + **ak uchádzač o zamestnanie nedokončí vybranú rekvalifikáciu z vážnych dôvodov** (zdravotných, rodinných alebo osobných dôvodov) - vážnosť dôvodov posudzuje úrad práce, sociálnych vecí a rodiny. * Úrad práce, sociálnych vecí a rodiny **neuhradí** **príspevok na rekvalifikáciu, ak uchádzač o zamestnanie:**   + **bol počas doby realizácie rekvalifikácie vyradený z evidencie pre nespoluprácu,**   + **predčasne ukončil rekvalifikáciu bez vážnych dôvodov**,   + **nepredložil v stanovenom termíne všetky požadované doklady.** | |
| **Ak ste uchádzač o zamestnanie a máte záujem o  rekvalifikáciu,**  **kontaktujte úrad práce, sociálnych vecí a rodiny** | |